Stellarium

Stellarium est unu planetàriu virtuale realizadu cun unu programma lìberu sighende sos tèrmines de sa Lissèntzia GPL e a disponimentu pro Linux, Windows e macOS.

Custu programma impreat OpenGL pro frunire una rapresentatzione de su chelu in direta. Cun Stellarium si podent bìdere ogetos a sa portada de telescòpios mannos.

Stellarium la't isvilupadu su frantzesu Fabien Chéreau, chi at incaminadu su progetu in s'istiu de su 2001. Intre sos àteros isvilupadores sunt de annotu Robert Spearman, Johannes Gajdosik, Matthew Gates, Nigel Kerr e Johan Meuris.

 Caraterìsticas 
Stellarium cuntenet un'annantu mannu de caraterìsticas chi lu rendent unu planetàriu apretziadu in s'àmbitu de sa didàtica astronòmica, nointames s'impossibilidade de imprentare cartas tzelestes unida a impretzisiones in su positzionamentu de sos corpos de su sistema solare e sa farta de unu sistema de chirca automàtica de vàrios fenòmenos astronòmicos nd'impedint s'impreu pro punnas de chirca.Non faghet, pro esempru, a torrare a costrùere sa totalidade de s'eclisse solare de su 15 freàrgiu 1961 pro sas localidades in ue fiat istadu totale, ammustrende a vìdeu, faddende, un'eclisse de casta partziale.

Sa giai mentovada punna didàtica crara at frutadu unu reconnoschimentu ufitziale assignadu in su 2006 a sa versione 0.7.1 de su programma.Les trophées du libre. 

 Caraterìsticas de su chelu 

 prus de 600.000 isteddos de su catàlogu Hipparcos e de su catàlogu Tycho-2
 catàlogos suplementares cun prus de 210 milliones de isteddos
 asterismos e illustratziones de sas costellatziones
 costellatziones de deghe culturas, e intre cussas sa sarda
 immàgines de sas nebulosas (Catàlogu de Messier cumpletu)
 unu Caminu de Pàgia realìsticu
 un'atmosfera realìstica cun arbèschida e intrinada iscantzellàbiles pro ammustrare su chelu chene Sole
 pranetas de su sistema solare cun sos satèllites majores rispetivos

 Interfache 

 unu fatore de ismanniada balente
 controllu de sa data e de s'ora
 interfache a prus limbas
 possibilidade de creare scripts personalizados
 projetzione de su chelu pro planetàrios
 projetzione isfèrica
 adatamentu dinàmicu de s'ogru e ponidora in risaltu de sos corpos prus luminosos
 simulatzione de incuinamentu luminosu
 interfache gràfica e controllu estèndidu dae sa tastiera
 controllu de su telescòpiu
 estensiones numerosas chi permitint, a esèmpiu, de visualizare una portzione de chelu comente chi siat bida dae un'oculare de unu telescòpiu, o de annànghere asteròides

 Visualizatziones 

 grìllias ecuatoriales e altazimutales
 lugore isteddare
 isteddos coudos
 simulatziones de eclisse (connoschende·nde sa data chi si podet pigare dae un'àtera fonte)
 isfundos chi si podent personalizare
 projetzione isfèrica panoràmica

 Personalizatzione 

 possibilidade de annànghere catàlogos in prus finas a 210 milliones de isteddos.
 possibilidade de annànghere sas immàgines pròpias, ogetos de su chelu profundu, panoramas, costellatziones.
 sa propiedade de annànghere e simulare scripts, cumandos ùtiles, tando, pro letziones.
 a disponimentu in prus de 40 limbas dae sa versione 0.8.0. Intre cussas limbas b'est fintzas su sardu
 possibilidade de agiùnghere culturas de visualizatzione de su chelu noas.
 possibilidade de bìdere su chelu de 36 corpos tzelestes intre pranetas e satèllites majores issoro, asteròides, pranetas nanos e fintzas de su Sole.

 Riferimentos 

 Àteros progetos 

 Ligàmenes esternos 










Categoria:Informàtica
Categoria:Astronomia